Britanska biblioteka

Britanska biblioteka (engl. British Library) nacionalna je biblioteka Ujedinjenog Kraljevstva. Ova biblioteka je glavna biblioteka za istraživanja. Čuva preko 150 miliona stavki iz mnogobrojnih država, na mnogobrojnim jezicima, u mnogobrojnim formatima, i štampano i digitalno: knjige, rukopisi, časopisi, magazini, zvuci, muzički snimci, patenti, baze podataka, mape, crteži. Kolekcija uključuje blizu 14 miliona knjiga. Ovo je druga najveća biblioteka na svetu, dok se prva Kongresna biblioteka nalazi u Sjedinjenim Američkim Državama. Britanska biblioteka je glavna istraživačka biblioteka, sa predmetima na mnogim jezicima i u mnogim formatima, štampanim i digitalnim: knjige, žurnali, časopisi, novine, časopisi, zvučni i muzički snimci, video snimci, scenariji, patenti, baze podataka, mape, marke, otisci, crteži. Zbirke biblioteke obuhvataju oko 14 miliona knjiga, zajedno sa značajnim fondom rukopisa i istorijskih predmeta, neki od kojih datiraju od 2000. godine pre nove ere. Pored primanja kopija svake publikacije proizvedene u Velikoj Britaniji i Irskoj (približno 8.000 dnevno), ova biblioteka ima i program za nabavku sadržaja. Biblioteka svake godine doda oko tri miliona predmeta zauzimajući 9,6 km (6 mi) novog prostora na polici. U biblioteci ima mesta za preko 1.200 čitalaca. Istorijat Britanska biblioteka je otvorena 1. jula 1973. Biblioteka je bila član Britanskog muzeja. Od 1983. u njenom fondu je nacionalni arhiv zvuka koji ima mnogo zvučnih i video zapisa, sa preko milion diskova i hiljadama traka. Jezgro istorijskih zbirki biblioteke zasniva se na nizu donacija iz 18. veka. Uključujući knjige i rukopise Robert Koton, Hans Sloun, Robert Harli i Kraljeva biblioteka kralja Džordža III kao i Stara kraljevska biblioteka, donacija kralja Džordža II. Duži period njene kolekcije su bile raspršene u različitim zgradamo oko centralnog Londona, na mestima poput Blumsburija, Čanseri Lejn, Bejsvoter, i Holborn sa interlibrary lending centrom u Boston Spa, Veterbi u zapadnom Jorkširu i biblioteka novina u Kolindejlu, u severozapadnom Londonu. Pravna zbirka U Engleskoj, pravna zbirka može se pratiti unazad do najmanje 1610. Akt o autorskim pravima 1911. doprineo je stvaranju bibliotečke građe pravne zbirke, obezbeđujući da Britanska biblioteka i pet drugih biblioteka u Velikoj Britaniji i Irskoj imaju pravo da dobiju besplatnu kopiju svake stavke objavljene ili distribuirane u Britaniji. Ostalih pet biblioteka su: Bodlian biblioteka u Oksfordu, Univerzitetska biblioteka u Kembridžu, Biblioteka Triniti koledža u Dablinu i Nacionalna biblioteka Škotske i Nacionalna biblioteka Velsa. Korišćenje čitaonica Biblioteka je otvorena za svakoga ko ima istinsku potrebu da koristi njene kolekcije. Svako sa stalnom adresom ko želi da sprovede istraživanje može se prijaviti za propusnicu čitača; dužni su da dostave dokaz i adresu iz bezbednosnih razloga. Izložbe Broj knjiga i rukopisa su na raspolaganju javnoj publici u galeriji g. Džon Ritblat koja radi sedam dana nedeljno i ne naplaćuje. Pored stalne postavke, česte su tematske izložbe koje pokrivaju mape, svete tekstove i istoriju engleskog jezika. Arhiva zvuka Arhiva zvuka Britanske biblioteke čuva više od milion diskova i 185,000 traka. Zbirke dolaze iz celog sveta i pokrivaju čitav spektar snimljenog zvuka muzike, drame i literature iz usmene istorije i zvukova divljine, sežu unazad više od 100 godina. Onlajn katalog arhive zvuka se svakodnevno ažurira. Novine Odeljenje za novine Britanske biblioteke je bazirano u Kolindejlu u severnom Londonu. Novembra 2011, BBC Njuvs je najavio lansiranje britanske arhive novina, kako bi se olakšao onlajn pristup preko milion stranica novina iz perioda pre 20-og veka. Među kolekcijama su Tomason Trakts, koji sadrži preko 7,200 novina iz 17-og veka, i Burni kolekcija, sa približno milion novinskih stranica iz doba krajem 18-og veka i početkom 19-og. Odeljenje takođe sadrži znatan broj ne-britanskih novina, na jezicima koji koriste latinicu i ćirilicu. Filatelistička kolekcija Filatelistička kolekcija Britanske biblioteke je u sent Pankrasu. Kolekcija je ustanovljena 1891. sa donacijom kolekcije Tomasa Taplinga, razvila se i sada obuhvata preko 25 najvećih kolekcijai broj manjih, obuhvatajući širok spektar disciplina. Reference Literatura Spoljašnje veze Званични веб-сајт „Britanska biblioteka-početna strana”. Архивирано из оригинала 26. 03. 2012. г. Приступљено 12. 04. 2014. Britanska biblioteka- onlajn slike Архивирано на веб-сајту Wayback Machine (16. јул 2025) „Istraži britansku biblioteku”. Архивирано из оригинала 16. 07. 2020. г. Приступљено 18. 04. 2014. (glavni katalozi; uključujući novine) „Kraljeva biblioteka”. Архивирано из оригинала 24. 03. 2012. г. Приступљено 18. 04. 2014. sadržana u britanskoj biblioteci „Najranije odštampana knjiga na svetu”. Архивирано из оригинала 03. 06. 2010. г. Приступљено 18. 04. 2014. „Britanska biblioteka- stranica za učenje”. Архивирано из оригинала 22. 07. 2010. г. Приступљено 18. 04. 2014. Britanska biblioteka, novine, 1800–1900 onlajn „Vremenske linije: izvori iz istorije”. Архивирано из оригинала 01. 02. 2010. г. Приступљено 18. 04. 2014. , interaktivna vremenska linija istorije koja istražuje stavke prikupljene hronološki, od srednjeg veka do današnjih dana British Library building photos , British Library Journal, ISSN 1478-0259, Архивирано из оригинала 17. 02. 2020. г., Приступљено 11. 10. 2020 1975– .